
Dr. Ing. GHEORGHE CIUHANDU

CONSILIUL LOCAL

U22007-001618/17.05.2007

REFERAT

privind aprobarea Planului Urbanistic de Detaliu „Imobil locuinţe colective”, Calea Urseni, nr. 14, Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U22007-001618/19.03.2007, prin care se solicită avizarea din punct de vedere urbanistic a Planului Urbanistic de Detaliu „Imobil locuinţe colective”, Calea Urseni, nr. 14, Timişoara.
Având în vedere cerinţele C.U. nr. 6935 din 21.11.2006, propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu „Imobil locuinţe colective”, Calea Urseni, nr. 14, Timişoara.
Documentaţia este iniţiată de beneficiarii NICOLCESCU Ion şi NICOLCESCU Corina şi elaborată de S.C. RIGHT HAND S.R.L. Timişoara, pr. nr. 11/2007.
Terenul propus pentru construire este situat în intravilanul municipiului Timişoara şi face parte din careul delimitat de Calea Urseni, str. Tosca şi str. Rapsodiei. Pentru aceasta zonă este stabilită funcţiunea de zonă pentru locuinţe şi funcţiuni complementare cu regim de înălţime de P - P+2E, zonă reglementată prin documentaţia de PUZ, Zona Lidia – Muzicescu – Martirilor – Urseni, HCL 91/1998 şi PUZ – Calea Urseni, HCL 210/1999.
 Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Terenul, în suprafaţă totală de 974 mp, aflat în proprietatea lui NICOLCESCU Ion şi soţia NICOLCESCU Corina, este identificat prin C.F. nr. 113653, nr. cadastral 14223/3 casă şi curte în Calea Urseni nr. 14. Pe teren este amplasată o construcţie în regim P într-o stare avansată de degradare care urmeaza să fie demolată în baza unei Autorizaţii de Desfiinţare.
Calea Urseni este o arteră importantă, actual cu două benzi de circulaţie şi lăţime de 7m, prevăzută prin PUZ – Calea Urseni, aprobat prin HCL 210/1999 la redimensionarea la 4 benzi şi linie de tramvai în carosabil prin prelungirea liniei de la giratoriul din Calea Buziaşului. Această arteră se încadrează în strategia de dezvoltare şi renovare urbană, astfel că nu se impune acordul vecinilor pentru această fază. Pentru faza PAC va fi solicitat acordul vecinilor dacă clădirea se găseşte într-una din situaţiile prevăzute de normele la Legea 50/1991. Obţinerea Acordului de la vecini dacă este necesar pentru faza PAC, cade în sarcina beneficiarului documentaţiei în conformitate cu Declaraţia din documentaţie.
Parcela studiată este o parcelă de colţ accesibilă pietonal şi auto atât de pe Calea Urseni cât şi din str. Rapsodiei. Prin documentaţie se propune realizarea unui imobil destinat locuinţelor colective (funcţiune permisă prin PUZ – Calea Urseni, HCL nr. 210/1999), cu posibilitatea realizării de spaţii comerciale la parteru imobilului, în regim de S/D+P+3E+M/E retras. Amplasarea construcţiei pe parcelă s-a făcut în conformitate cu condiţiile de amplasare şi conformare a construcţiilor stabilite prin documentaţia anterioară (cap. 7.4 – din PUZ Calea Urseni aprobat prin HCL nr. 210/1999), şi anume: retragere minim 3 m faţă de aliniamentul stradal de la Calea Urseni, 3m faţă de limitele laterale de proprietate şi minim 6 m faţă de limita posterioară a lotului.
Indicii propuşi prin documentaţie sunt:

POT max. = 55%

CUT max. = 3

Regim de înălţime = D+P+4E

Recomandarea Direcţiei de Urbanism este:
Reducerea regimului de înălţime la maxim S/D+P+2E faţă de limitele laterale ale parcelelor cu care se învecinează terenul şi S/D+P+3E+M/Eretras pentru frontul de la Calea Urseni, pentru respectarea prevederilor din documentaţiile aprobate anterior.

Se vor respecta toate condiţiile impuse prin avizele eliberate de deţinătorii de reţele şi utilităţi publice. Clădirea va fi prevăzută cu lift în conformitate cu reglementările în vigoare.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu „Imobil locuinţe colective”, Calea Urseni, nr. 14,  Timişoara se va integra în Planul Urbanistic General al Municipiului Timişoara şi va avea o valabilitate de 10 ani. 

